**Oameni de zăpadă**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge fără milă cu vinovăţie

Ca o inculpare, ca un martor mut

Ninge ca o nuntă, ninge şi sfâşie

Se fărâmiţează ultimul salut.

Vai de noi, femeie, ninge-a despărţire

Vom pleca departe unde avem de mers

Ninge să despartă gheaţă şi iubire

Oarbe felinare trec spre universâŚ

Ninge sfânt şi păgân

Numai ochii mai ramân

Despărţirea s-o mai vadă

Ca în rest, noi ne-am stins

Şi-am ajuns de-atâta nins

Nişte oameni de zapadă.

Ninge peste buze, ninge peste pleoape

Ninge peste îngeri, ninge peste văi

Ninge peste clopot, ninge peste ape

Ninge incredibil peste ochii tăi.

Ninge ca-n Esenin şi-n poema rusă

Ninge fantomatic şi bacovian

Ninge că sunt rece, ninge că eşti dusă

Ninge ca la moartea ultimului an.